
Vállalatértékelés egy nemzetközi M&A ügyletben

A dolgozat fő témája a nemzetközi piacon történő M&A tranzakciók elemzése vállalatértékelési szempontból egy konkrét példán keresztül szemléltetve amely az amerikai piacon köttetett a Telekom csoport amerikai leányvállalata (Tmobile US) illetve az amerikai eredetű Sprint Corporation között. Ebből adodóan a dolgozat során a hipotézis amire választ keresünk az hogy megért-e 26,5 milliárd eurót a célvállalat felvásárlása, illetve ki a tranzakció nyertese? A hipotézis megválaszolásához a vállalatértékelés eszközeit hívtam segítségül, a fő döntés meghozásának mérlegelése során az eredményeket a diszkontált cash flow modell segítségével számítottam ki, ezen belül is az FCF/WACC módszert alkalmaztam. A kérdésünkre a befektetési érték meghatározása ad választ amely paramétereinek megkapására A. Damodaran M&A értékelési stratégiáját alkalmaztam, ennek során külön értékeltem a felvásárló vállalatot (going concern), a célvállalatot (going concern), illetve a két vállalat egyesülését feltételező hipotetikus vállalatot az esetleges egyesülésből adódó szinergiák, és kontroll szerzés beépítésével. Ezek mellett alternatív értékelési módszerekkel is alátámasztásra kerülnek a kapott eredmények (Relatív értékelés, eseményvizsgálat). Az értékelés során a beszámolók adataival dolgoztam, ezekből vontam le következtetéseket. A dolgozatban az értékelési tervezet után (2. fejezet) külön elemzésre kerül a historikus pénzügyi mutatók alapján mind a Sprint (3. fejezet), mind a Deutsche Telekom AG (A Telekom csoport konszolidációs szinten került értékeléstre)) majd ebből került kibontásra a leányvállalat (Telekom US) értéke (4. fejezet). Ezután ezen elemzésből  kerül levezetésre a pénzáramok előrejelzése. Majd bemutatásra kerül a súlyozott átlagos tőkeköltség meghatározásának elméleti háttere, illetve a számítások szemléltetése mindhárom esetre (Felvásárlói, Célvállalati, Összeolvadt vállalati) (5. fejezet). Ezekután az értékelést lezáró rész a maradványérték becslése következik minden esetre szemléltetve (6. fejezet). A szükséges paraméterek meghatározása után a 7. fejezetben a számítások összegzését tárgyaljuk, majd a 8.fejezetben a levont konklúziónkat alternatív modellekkel támasztjuk alá. A dolgozat eredményeképpen azt a következtetést vonhatjuk le a hipotézisünkre, hogy a tranzakció megérte a 26,5 milliárd eurót a Telekom csoport számára, illetve mindkét vállalat nyertese a tranzakciónak.
Kulcsszavak: Vállalatértékelés, M&A, DCF, Sprint, Telekom



